ટાગોલહોલ સ્થિત મધ્યસ્થ કંટ્રોલરૂમનાં સૂત્રોના જણાવ્યા મુજબ આજે સવારે છ વાગ્યે પૂરા થયેલા ચોવીસ કલાકમાં શહેરમાં વધુ સાત એમએમ વરસાદ નોંધાતાં ચાલુ ચોમાસાની િસઝનનો કુલ વરસાદ ૬૫ એમએમ થયો છે. હવામાન વિભાગની કચેરી દ્વારા આગામી તા.૫ જુલાઈ સુધી શહેરમાં વાદળછાયા આકાશ સાથે મધ્યમ કક્ષાનો વરસાદ પડવાની આગાહી કરાઇ છે. દરમિયાન છેલ્લાં દસ વર્ષમાં જુલાઈ મહિનામાં વરસાદના રેકોર્ડની વિગત તપાસતાં ગત તા.૩૦ જુલાઈ, ૨૦૧૪એ એક જ દિવસમાં સાડા અગિયાર ઈંચ વરસાદ ખાબક્યો હતો, જ્યારે સમગ્ર જુલાઈ મહિનામાં પડેલા વરસાદના રેકોર્ડમાં પણ જુલાઈ-૨૦૧૪ અવલ રહ્યો હતો.